Інтэнсіўнасць ахоўных дзеянняў "Лакаматыва" выклікае захапленне - настолькі агрэсіўна і мабільна расейцы закрываюць суперніку шлях да кольца. Любое прамаруджванне канкурэнтаў "чыгуначнікі" паварочваюць сабе на карысць хуткімі адрывамі і камбінацыйнымі нападамі з колькаснай перавагай. Акрамя таго, для Краснадара няма істотнай розніцы, дзейнічаць класічным альбо "лёгкім" складам, таму на працягу ўсяго вечара хлопцам Ігара Грышчука прыйдзецца выдаваць гульню ўзроўню Еўралігі, каб адпавядаць выклікам, прапанаваным супернікамі.